Røværsholmen fyr

Røværsholmen fyr er et fyr som ligger på en holme nord for Røvær utenfor Haugesund i Rogaland.

Stasjonen har et 13,5 meter høyt rødt fyrtårn i støpejern. Tårnet står på en fot av hugget stein, som kommer fra Lista fyr der to steintårn ble tatt ned i 1873. Røværsholmen fyr ble opprettet i 1892 og har et 2. ordens linseapparat.

Det ligger bolig og uthus ved siden av tårnet, og naust og brygge like nedenfor. Ilandstigningsforholdene er vanskelige, og båter måtte som regel heises opp med en kran som nå er borte. Fyret var i drift som familiestasjon i vel 60 år før den ble gjort om til tørnstasjon. I 1961 fikk Røværsholmen fyr elektrisk kraft fra land, og i 1975 ble det automatisert og avbemannet.

Det har tidligere vært to andre fyr stasjoner rundt Røvær. Gitterøy fyrstasjon og Glette fyrstasjon. Men begge fyrstasjonene ble revet, henholdsvis i 1910 og 1860.

Fyrstasjonen er fredet etter lov om kulturminne. I nyre tid har Ravnafolke drevet med overnatting på fyret. Men de ble slått konkurs i 2020

Se også
Norske fyr

 Referanser 

Eksterne lenker




Kategori:Fredete byggverk i Rogaland
Kategori:Fyr i Rogaland
Kategori:Kulturminner i Haugesund
Kategori:Sjøfart i Haugesund
Kategori:Byggverk i Haugesund
Kategori:Rogalands samferdselshistorie
Kategori:Byggverk fullført i 1892
Kategori:1892 i Norge
Kategori:Artikler i sjøfart-prosjektet